CELEX: 62014TN0617
Language: hu
Date: 2014-08-10 00:00:00
Title: T-617/14. sz. ügy: 2014. augusztus 10-én benyújtott kereset – Pro Asyl kontra EASO

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/48
            
         2014. augusztus 10-én benyújtott kereset – Pro Asyl kontra EASO
   (T-617/14. sz. ügy)
   2014/C 409/68
   Az eljárás nyelve: német
   
      Felek
   
   
      Felperes: Pro Asyl Arbeitsgemeinschaft für Flüchtlinge e.V. (Frankfurt am Main, Németország) (képviselő: S. Hilbrans ügyvéd)
   
      Alperes: Európai Menekültügyi Támogató Hivatal (EMTH)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperes 2014. június 10-i EASO/ED/2014/134. sz. határozatát abban a részében, amelyben megtagadja az EU menekültügyi támogató csoportjainak Bulgáriába való kiküldésére vonatkozó működési tervhez („Operating Plan on Bulgaria”) való hozzáférést, és nem engedélyezi az alperes iratnyilvántartásához való hozzáférést az 1049/2001 rendelet 11. cikke alapján.
            
         
      Jogalapok és fontosabb érvek
   
   Keresetének alátámasztása érdekében a felperes két jogalapra hivatkozik.
   
               1.
            
            
               Az első, a felperes információhoz való hozzáférésre vonatkozó jogának a megsértésére alapított jogalap
               A felperes érvelése szerint a jogvita tárgyát képező „Operating Plan on Bulgaria” tekintetében nem áll fenn a felperes információhoz való hozzáférésre vonatkozó általános joga alóli, az 1049/2001/EK rendelet (1) 4. cikkében előírt kivételt megalapozó indok.
               E tekintetben a felperes kifejti, hogy az információhoz való hozzáférés jogának a megtagadását különösen nem igazolhatja az 1049/2001 rendelet 4. cikkének (3) bekezdése alapján a dokumentumok elkészítéséhez kapcsolódó tanácskozás védelme, mivel az „Operating Plan” már elkészült.
               Ezenfelül az „Operating Plan on Bulgaria” esetében nincs szó harmadik személy dokumentumáról sem az 1049/2001 rendelet 4. cikkének (4) bekezdése értelmében, mivel az alperes és a Bolgár Köztársaság a tervet együtt állították össze. Ezért az „Operating Plan” nem tekinthető az 1049/2001 rendelet 4. cikkének (5) bekezdése értelmében e tagállamtól származónak sem.
            
         
               2.
            
            
               A második, a nyilvántartáshoz való hozzáférésre vonatkozó jog megsértésre alapított jogalap
               A felperes továbbá azzal érvel, hogy a megtámadott határozatot abban a tekintetben is meg kell semmisíteni, hogy az a felperessel szemben megtagadja az elektronikus nyilvántartáshoz való hozzáférést az 1049/2011 rendelet 11. cikke, valamint az EMTH igazgatási tanácsa 6. sz. határozatának 11. cikke alapján.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).